Държавен вестник, бр. 108, 2013 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  108
3. при необходимост да изискват писмени и 
устни обяснения от ръководителите и служи­
телите от проверявания стратегически обект;
4. да получават информация от други 
юридически и физически лица и да изискват 
обяснения при необходимост от техните ръко­
водители и служители за дейности по физиче­
ската защита на проверявания стратегически 
обект във връзка с извършваната проверка;
5. да привличат експерти, когато са необхо­
дими специални знания за изясняване на об­
стоятелства във връзка с извършвана проверка;
6. да дават конкретни предписания във 
връзка с организацията на физическата за­
щита на проверявания стратегически обект;
7. да предприемат действия за реализиране 
на административнонаказателна отговорност 
при констатирани нарушения.“
§ 6. В чл. 44  ал. 1 се изменя така:
„(1) Разрешенията по чл. 40, ал. 1, т. 2 
се издават от председателя на агенцията 
или от оправомощени от него длъжностни 
лица по писмено искане на ръководителя 
на стратегическия обект или на възлагащия 
съответната дейност. В искането се посочват 
пълните имена на кандидата и индентифи­
циращи данни от документа за самоличност 
(единният граждански номер, личен номер на 
чужденец, рождена дата и адрес на лицето), 
длъжността, която ще заема, или конкретната 
задача, която ще изпълнява. Към искането се 
прилагат свидетелство за съдимост, документ 
за липса на водени срещу лицето досъдебни 
или съдебни производства за престъпления 
от общ характер и удостоверителен документ 
за липса на психични заболявания.“
§ 7. В чл. 45, ал. 1 думата „граждани“ се 
заменя с „лица“.
§ 8. В глава пета се правят следните из­
менения и допълнения:
1. Наименованието на глава пета се из­
меня така:
„УСЛОВИЯ И РЕД ЗА ПРИКРИВАНЕТО 
НА СЛУЖИТЕЛИ НА АГЕНЦИЯТА“.
2. Досегашните чл. 49 – 62 се обособяват 
в раздел І „Служители на прикритие“. 
3. В чл. 53, ал. 3 думите „чл. 125 – 128“ се 
заменят с „чл. 124а – 128“.
4. Създава се раздел ІІ:
„Раздел ІІ
Служители под прикритие
Чл. 62а. Служителите под прикритие се 
използват с цел предотвратяване, пресичане, 
разкриване и разследване на тежки умишлени 
престъпления, свързани с посегателствата по 
чл. 4, ал. 1 от Закона за Държавна агенция 
„Национална сигурност“, и за защита на наци­
оналната сигурност по реда на Наказателно-
процесуалния кодекс и Закона за специалните 
разузнавателни средства.
Чл. 62б. Служителите под прикритие се 
използват при спазване принципите на:
1. законност;
2. конспиративност;
3. доброволност при назначаването;
4. централизъм;
5. специализация;
6. защита при и по повод изпълнение на 
служебните задължения;
7. запазване в тайна на качеството им на 
държавни служители от Държавна агенция 
„Национална сигурност“.
Чл. 62в. Служителите под прикритие се 
използват само при доказана необходимост, 
когато възложените задачи и дейности не 
могат да се изпълнят по друг начин, и при 
наличие на обективни възможности за из­
ползването им.
Чл. 62г. (1) За изпълнение на задачите 
си служителите под прикритие проникват в 
обкръжението или в средата на лица, пред­
ставляващи законно установен интерес за 
органите на Държавна агенция „Национална 
сигурност“, като използват прикритието си за 
осъществяване на наблюдения върху тях, за по­
лучаване на данни за замисляни, подготвяни, 
извършвани или довършени тежки умишлени 
престъпления, свързани с посегателствата по 
чл. 4, ал. 1 от Закона за Държавна агенция 
„Национална сигурност“.
(2) За изграждане на прикритие на служи­
телите могат да се използват юридически лица 
с нестопанска цел или търговски дружества 
по чл. 20, ал. 1, т. 20 от Закона за Държав­
на агенция „Национална сигурност“, както 
и да се изготвят и използват документи за 
самоличност с променени основни данни на 
служители под прикритие. 
Чл. 62д. Служителите под прикритие са 
специално подбрани и обучени държавни 
служители от състава на Държавна агенция 
„Национална сигурност“.
Чл. 62е. (1) Служителите под прикритие 
се използват в оперативно-издирвателната 
дейност на Държавна агенция „Национална 
сигурност“ и в досъдебното производство по 
искане на компетентните органи и по ред, 
определен със закон.
(2) Служителите под прикритие са служи­
тели от специализирано структурно звено на 
Държавна агенция „Национална сигурност“, 
прикрито по начин, който изключва разкри­
ване на действителното му предназначение.
(3) Дейностите на звеното по ал. 2 се 
извършват по специален ред, определен със 
заповед на председателя на Държавна агенция 
„Национална сигурност“.
Чл. 62ж. (1) Изграденото прикритие може 
да се използва само за законосъобразното 
изпълнение на поставените задачи.